**Семинар „Детското участие е важно”**

Гл. учител С. Лазарова

В древността отношенията в семейството и положението на децата - без права и статут, правата на децата са преминавали през стадии изпълнени с жестокост, през безличие и индеферентност и на много по-късен етап децата придобиват своята самостоятелност, значимост, автономност и идентичност. За римляните било прието да считат децата за „нищо“ (nihil). И при тях, както и при гърците цялата власт е била съсредоточена в ръцете на бащата. По време на древността детето не е отделяно от света на възрастните. Поради този факт, децата не са имали самостоятелни права, нямали са право на детство и право на своя собствена история.

Детството започва да съществува като самостоятелна категория, различна от тази на възрастните, едва в края на Средновековието и началото на Новото време. След края на Средновековието идва периода на „Новото време“, характерен с отмирането на епохата на безразборно и ненаказуемо изоставяне и убиване на деца. през XVI и XVII век, когато светът се фокусира върху разликите между света на възрастните и на децата. Характерно за началото на 18 век е изключителния напредък, тъй като започва период на драстична промяна на нагласите - от изключителна индеферентност към период на засилена защита, изградена върху грижите за детето в семейна среда.

За първи път през 18 век известния френски историк Филип Ариес 17 в своята книга „История на детството“ разглежда детството като отделна от възрастните категория, което се счита за безспорен исторически напредък, като най- дискутираните теми за децата в началото на този век са свързани с раждаемостта, детската смъртност, демографските и статистически данни свързани с децата. Все повече се засилва идеята, че детето е съвкупност от различни области - педагогика, право, социология и социално законодателство. В исторически план, траен белег върху детската съдба остава тежката им участ по време на античния свят, като постепенно детето се превръща от обект в самостоятелен субект, носител на международноправна закрила.

**Правото на участие: развитие на международно и европейско ниво**

Детското участие е един от четирите основни принципа, залегнали в приетата през 1989 г. Конвенция на ООН за правата на децата
(КООНПД). За първи път документ на международно ниво разглежда
не само ролята на възрастните за осигуряване на всички необходими
предпоставки за гарантиране благосъстоянието на децата, но и представя самите деца като активен фактор за собственото им развитие и
закрила. Ключова роля има член 12 на Конвенцията:
*„Държавите-страни по Конвенцията осигуряват на детето,
което може да формира свои собствени възгледи, правото да
изразява тези възгледи свободно по всички въпроси, отнасящи
се до него, като на тях следва да се придава значение, съответстващо на възрастта и зрелостта на детето.”3*

Правото на участие се явява предпоставка за активно упражняване на всички останали права, залегнали в международните документи. В своя Общ коментар No. 12 (2009) Комитетът по правата
на детето към ООН ясно заявява взаимовръзката между правото на
детето да бъде чуто и други основни негови права, а именно: член
2 (правото на недискриминация), член 3 (зачитане на най-добрия
интерес на детето), член 5 (насочване от родителите и развиване
възможностите на детето), член 13 (правото на свободно изразяване), член 14 (правото на свобода на мисълта, съзнанието и религията), член 15 (право на свобода на сдружаване) и член 17 (правото на
информация). В тази връзка могат да се разглеждат усилията, които
всяко правителство, приело Конвенцията, трябва да положи, за да
гарантира правото на участие на особено уязвимите или маргинализирани деца, както и на децата с увреждания, чиито права са допълнително застъпени в член 7 от Конвенцията на ООН за правата на
хората с увреждания.

Конвенцията на ООН за правата на детето утвърждава идеята, че детето трябва да бъде подготвено да води живот на самостоятелна личност в обществото, да бъде възпитано в дух на достойнство, толерантност, свобода, равенство и равноправие.

През 2006 г. Съветът на Европа стартира тригодишна хоризонтална програма „Да изградим Европа за и с децата”, която цели да гарантира спазването на правата на децата във всички държави на Европа. Програмата се основава върху четири принципа: защита на децата, предотвратяване на насилието, преследване на престъпниците и участие на децата.

Взимайки предвид постигнатите резултати, Комитетът на министрите приема решение да продължи програмата и така 2008 г. бележи началото на т.нар. Стокхолмска стратегия, чиято цел в периода от 2009 г. до 2011 г. е да подпомогне прилагането на международните стандарти в сферата.

Анализът на постигнатите резултати от първите два цикъла показва, че макар и с ясен напредък, Съветът на Европа няма как да не отбележи и оставащите предизвикателства. Едно от тях се отнася до правото на участие на децата, а заключението е, че „децата имат малък достъп до информация и рядко се търси тяхното мнение.

3. Съвет на Европа. Хоризонтална програма „Да изградим Европа за и с децата”, 2006.

През 2009 г., с влизането в сила на Лисабонския договор, страните-членки на Европейския съюз приемат и Хартата на основните права, която признава обхвата от лични, граждански, политически, икономически и социални права на гражданите и жителите на ЕС, като ги обединява в правото на ЕС. член 24 на Хартата категорично заявява, че децата „могат да изразяват свободно своето мнение. То се взима под внимание по въпросите, които ги засягат в зависимост от възрастта и зрелостта им”.

Данните показват, че през последните две десетилетия има напредък по отношение на детския труд– почти 100 милиона деца са освободени от труд, но 152 милиона все още полагат такъв.

От МОТ обаче отчитат, че пандемията COVID-19 е влошила ситуацията. Проблемът засяга едно на всеки 10 деца по света. Доклад на Детския фонд на ООН (УНИЦЕФ) и Международната организация на труда установява, че 8.4 милиона деца са попаднали в детски труд през последните четири години и че още девет милиона са изложени на риск от подобен път до края от 2022 г. в резултат на COVID-19.

Според констатациите на доклада децата на възраст между 5 и 11 години, които извършват детски труд, сега представляват повече от половината от общия брой.

Приблизително 28 процента от децата на възраст от 5 до 11 години и 35 процента от децата на възраст от 12 до 14 години, ангажирани с детски труд, не учат в училище.

УНИЦЕФ и Международната организация на труда настояват правителствата и международните финансови институции да инвестират в програми, които връщат децата в училище.

Един от основните политически документи в областта на детските политики в България – Национална стратегия за детето 2008 – 2018 г. – отправя нормативна подкрепа на развитието на концепцията за детско участие, като я обособява в отделен приоритет.

Българският документ „Законът за закрила на детето” – урежда правата, принципите и мерките за закрила на детето, органите на държавата и общините и тяхното взаимодействие при осъществяване дейностите по закрила на детето.

Друг документ в България, който урежда взаимоотношенията между деца и родители е Семейният кодекс, който има за цел закрила и укрепване на семейството, и в частност защита правата и интересите на поставеното под настойничество и попечителство дете.

**Правото на участие като средство за интеграция**Участието в социалния живот и в гражданското общество като право на мнение и на включване в процесите на взимане на решения и в
действията, влияещи върху живота на младия човек, е трудно да бъде
измерено само по себе си. изключително трудно е да бъдат намерени данни за това разбиране на участието и обикновено то се измерва
въз основа на специфично поведение.

Участието в общностния и обществен живот като човешко право
(право на формиране и изразяване на мнение, на достъп до информация, на свобода на съвестта, на свобода на сдружаване и пр.) неслучайно е и **ръководен принцип в работата с децата и младите хора.**Гарантирането на право на участие на децата и младите хора е предпоставка за устойчиво развитие на социалните умения, доколкото на
младия човек се дава доверие да изпитва границите на общуването,
да се учи от грешките си и да изгради позитивна представа за себе
си като развиващо се същество.

Развиването на социални умения и
изграждането на доверителни връзки води на свой ред до два изключително важни резултата – умения за отказ и справяне в ситуации на
тормоз и насилие (вкл. за подаване на сигнал, вместо премълчаване)
и доверие във възрастните и институциите. Не на последно място,
гледано като социално учене (т.е. учене в социален контекст и чрез
социалните връзки), участието е фактор в общностното развитие, доколкото овластените млади хора стават способни сами да подобряват
културните, образователните и други измерения на своите общности
и доколкото се превръщат в ролеви модели на своите близки и връстници.

**У нас правото на мнение** като основа на пълноценното участие е
едно от най-неразпознаваните и неразбирани и от младите хора, и
от възрастните, и от професионалистите права.Според резултатите от
проведено изследване по проект „Извършване на оценка на Националната стратегия за детето“ на оперативна програма „Развитие на човешките ресурси“, „Участието на децата се разглежда от респондентите в два основни аспекта: от една страна,
участие на децата във формирането на политики за деца – и от друга,
даване на възможност на децата да участват в решенията, засягащи
самите тях. И за двата аспекта за респондентите е много по-трудно да
изказват категорични становища, отколкото по отношение на други
права, като основната причина за това е, че много малка част от тях се
чувстват компетентни да преценят кога, как, за какво и от кого може и
трябва да се търси мнението на децата.

Когато става дума за определени социални групи и общности (по-специално ромите, но също така и други), организациите наблюдават
много силно дискриминативни практики сред по-широката общественост към техните специфични особености и потребности**.**

**Предразсъдъците** са пряка заплаха за перспективите на младите хора за образователна и професионална (ре)интеграция и организациите често имат само два варианта: да пренебрегнат съществуващата стигма
и съпротива в определена институция или населено място и да постигнат само ограничени резултати или да фокусират всички усилия
в рамките на една програма или дейност за по-добро приемане на
целевата група от обществото.

**В някои случаи социалното изключване продължава да съществува поради сегрегиращи практики**, често наблюдавани в училищата или в градоустройствените планове, които обричат на неуспех опитите на организациите за социално включване.

Положението на юношите и младите **хора с увреждания и специални образователни потребности** е обусловено в по-голяма степен от индивидуалните им особености, но обикновено те се нуждаят от допълнителна подкрепа — за мобилност, учене и т.н. На тези млади
хора често им липсва такава подкрепа, като обикновено има само един
човек, който се грижи нередовно за техните потребности. Тази липса на подкрепа представлява огромна трудност за цялостното развитие на юношите и младите хора от тези групи, а организациите обикновено имат
само ограничен ресурс, за да им помогнат да я преодолеят. Юношите и младите хора с увреждания често са оставени без възможност да удовлетворят дори най-основните си ежедневни и битови потребности.

**Липсата на самочувствие и самоуважение, неспособността да се планира за периоди, по-далечни от утрешния ден,
недоверието в институциите и формалните лидери,** са сред най-често срещаните поведенчески белези, които държат тези млади хора
далеч от пазара на труда и неговия конкурентен характер. Когато
това се съчетае с травматични преживявания или езикова бариера
(напр. сред етническите малцинства или имигрантите), особеностите
на тези юноши и млади хора изискват специален подход и ресурси за
постигане устойчиви резултати.

Налице са също и институционални и политически фактори, които
играят важна роля, когато става дума за предизвикателствата. Например някои специалисти говорят за **липса на алтернативни услуги за
юношите, които са извън образователната система, или ако има такива услуги, те не осигуряват необходимата систематична подкрепа
за самостоятелност.** Наред с това липсват компенсиращи програми за
младите хора, които изостават от връстниците си в училище, като в
същото време тези, които изостават с години, са разбираемо демотивирани да останат в клас с много по-малки деца. Освен това, оказвасе много трудно да се компенсира социалното неглижиране и неграмотността на 14—15-годишните, които влизат в системата за грижа на
тази възраст, и промяна може да се постигне единствено чрез индивидуални програми.